Hvordan påvirkes fly- og togtrafikken?
Flytrafikken vil blive påvirket, men omfanget er endnu ikke klart. Det skyldes, at flyselskaberne bliver nødt til at agere efter et andet regelsæt, da DMI under konflikten kun vil operere efter et nødberedskab. Det endelige beredskab er dog ikke på plads endnu.
Herudover er 100 ud af 650 flyveledere, flyvelederassistenter og teknikere hos selskabet Naviair udtaget til strejke. Det vil formodentligt også påvirke flytrafikken i perioder, har Naviair oplyst i en mail til TV 2.
Det danske togkort vil være reduceret til fire fungerende strækninger, hvis storkonflikten bliver en realitet. De fire strækninger er de to metrostrækninger i København, Lemvigbanen og Aarhus Letbane (dog kun fra Aarhus H til Skejby Sygehus). Resten af tognettet vil blive lukke ned.